GiliGold/VAD_KnessetCorpus huggingface dataset:
ראובן ריבלין: הרי יש חשבים של האוצר או רפרנטים של האוצר בכל משרד ומשרד.
ראובן ריבלין: הדבר הזה הוא מחויב, כי בלי המיגון אנחנו מסכנים חיי ילדים.
ניסן סלומינסקי: זה סדר גודל של 200 מיליון שמדובר, וזה טיפול ישיר של מנכ"ל משרד ראש הממשלה.
יעקב ליצמן: ניסן, אתה צודק.
אלעזר שטרן: ניסן, שמע, כמו שאמר רובי, אין לנו צל-צלו של ספק בקשר לדאגה, אבל כיוון שהאוצר לא מסוגל להגיד לי שהא פיקח על זה פעם אחת, וכיוון שאני אומר לך – אני לא מסכים עם כל מה שסתיו אמרה, אבל אני יכול להגיד לך שבסקירה כללית, אין מועצה בארץ שמשקיעה בפרסום, חלק גם בהשמצות, כמו יש"ע.
אלעזר שטרן: אני שואל אותך, כל המודעות האלה בעיתונים, אי-אפשר היה להפנות אותם למיגון, אם זה כל כך חסר?
אלעזר שטרן: שיביאו בבקשה האוצר ביקורת- - -
אלעזר שטרן: אם אתם רוצים שאני אתרגש ממצוקת הביטחון ביהודה ושומרון וממצוקת הכסף- - -
ניסן סלומינסקי: אבל לא הגיעה בקשה למיגון עדיין.
יעקב ליצמן: כמה אוטובוסים?
יעקב ליצמן: תעשה חשבון.
ניסן סלומינסקי: העורף?
ניסן סלומינסקי: איזה משרד זה?
<אנסטסיה הראל: הנושא הוא של שר הביטחון, ויש פה גם תקציבים של המשרד להגנת העורף.
ניסן סלומינסקי: התקציב הזה, מיגון הניוד ביהודה ושומרון, של מי זה?
<אנסטסיה הראל: שר הביטחון.
ניסן סלומינסקי: משרד הביטחון.
אלעזר שטרן: נותן למועצות, זה מה שהיא אמרה.
ניסן סלומינסקי: אתה עושה צחוק?
ניסן סלומינסקי: תוכלי לוודא את הסעיף הספציפי הזה, למה הוא הולך?
<אנסטסיה הראל: אמרתי למה הוא הולך – למיגון הניוד, זה מיגון האוטובוסים והסעות לתלמידים באיו"ש.
ניסן סלומינסקי: כמה אוטובוסים ממוגנים דרך זה?
<אנסטסיה הראל: אני לא יודעת.
ניסן סלומינסקי: תוכלי להרים טלפון?
ניסן סלומינסקי: כי אני חושב שיש לך טעות.
ניסן סלומינסקי: אני לא יודע שזורם כסף לנושא הזה.
<אנסטסיה הראל: אוכל לבדוק.
ניסן סלומינסקי: נדמה לי שיש לך טעות, שהניוד פה זה לא האוטובוסים.
<אנסטסיה הראל: בטוח שזה אוטובוסים והסעות לתלמידים באיו"ש, כן.
יעקב ליצמן: הסעיף הקודם - 78 מיליון שקל, הסעיף הקודם זה אותו דבר.
סתיו שפיר: 2.88.
<אנסטסיה הראל: תקציב שתוקצב בעל-שינויו במהלך- - -
ניסן סלומינסקי: נצביע, ואת תעבירי לנו על הסעיף הזה, בדיוק מהו וכמה רכבים ימוגנו בזה.
ראובן ריבלין: גם הסעות ילדים?
ראובן ריבלין: כי הסעות ילדים זה עשרות-מיליונים.
ניסן סלומינסקי: היום זה 200 מיליונים.
ניסן סלומינסקי: היא תעביר לנו.
יעקב ליצמן: אני לא יכול להצביע בעד דבר שהיא לא יודעת- - -
אלעזר שטרן: למה כל שנה יש הפערים האלה בין התקציב לבין ההעברות?
<אנסטסיה הראל: הנושא הזה לא מתוקצב בבסיס התקציב.
<אנסטסיה הראל: הוא מתוקצב- - -
אלעזר שטרן: אם זה כל שנה ככה, למה?
סתיו שפיר: אני בעד מיגון באיו"ש.
סתיו שפיר: זה לא קשור בשמאל וימין.
סתיו שפיר: כולנו רוצים להגן על חיי אדם, אבל אני חוששת שהכסף לא באמת הולך לשם אלא לכל מיני מטרות פוליטיות.
ראובן ריבלין: זה דבר שהשאלה שלך לגיטימית לחלוטין.
אלעזר שטרן: אבל היא ענתה על חלק.
משה גפני: שואל אלעזר שטרן, למה זה לא מופיע בבסיס התקציב?
ניסן סלומינסקי: אני מסכים אתך, לכן אמרתי שאני לא חושב שזה הולך לאוטובוסים, והיא תבדוק ותקבל תשובה, כי האוטובוסים זה פעם בעשר או 15 שנה.
ניסן סלומינסקי: אני לא טועה.
ניסן סלומינסקי: הבוקר רבתי עם הראל על 200 מיליון שקל שצריך לבוא, שהוא רוצה, ובודקים את זה אצלו, ויש פיקוח, ומירי מטפלת בזה אישית.
משה גפני: למה זה לא מופיע בבסיס?
משה גפני: למה בבסיס זה רק 3 מיליון, אם זה קבוע?
משה גפני: בשנה שעברה היה?
משה גפני: לפני שנתיים היה?
<אנסטסיה הראל: אבל השנה אין, למשל.
משה גפני: אני רוצה לדעת את הפרטים הטכניים.
משה גפני: בשנה שעברה היה.
משה גפני: לפני שנתיים היה.
משה גפני: לפני שלוש שנים היה.
משה גפני: השנה אין, היא אומרת.
<אנסטסיה הראל: בבסיס התקציב לא קיים, כי אנחנו מתקצבים את זה בהתאם לסיכום תקציבי שקיים מאז- - -
יעקב ליצמן: אה, עשו סעיף אחר להעביר את זה.
משה גפני: נורא פשוט – כשאנחנו נמצאים בקואליציה, יש כסף.
משה גפני: למה היום אין?
ניסן סלומינסקי: כי עוד לא סוכם, לצערי.
ניסן סלומינסקי: אני ואחרים מתווכחים אתו כבר כמה ימים על 200 מיליון שצריך להגיע, ומסכימים, למיגון האוטובוסים.
משה גפני: אבל מדובר על 20 מיליון.
ניסן סלומינסקי: זה לא הסכום.
ניסן סלומינסקי: האוטובוסים ל-15 שנה, וצריך.
ניסן סלומינסקי: לכן זה לא נכנס עדיין לתקציב.
משה גפני: אפשר שמשרד האוצר ייתן לנו תשובה?
ניסן סלומינסקי: ביקשתי שהיא תבדוק את זה שוב, ותעביר לנו בכתב את זה, בדיוק מה זה הסעיף הזה.
משה גפני: למה בשנה שעברה מופיע 3 מיליון, ו- - - 19?
יעקב ליצמן: למה כתוב ניוד, אם זה לאוטובוסים?
יצחק כהן: למה מעבר לקו הירוק הכול מעורפל?
יצחק כהן: אי-אפשר לקבל תשובה על שום שאלה.
יצחק כהן: מאות-מילונים, למה?
יצחק כהן: על מי?
<אנסטסיה הראל: אני מוכנה לענות.
<אנסטסיה הראל: ב-2013 במהלך השנה תוקצבו כספים נוספים לטובת הנושא מיגון הניוד ועל שינויו, בהתאם לסיכום תקציבי שקיים.
<אנסטסיה הראל: לא כל הכסף בוצע בשנה שעברה, אבל כל הכסף חויב.
<אנסטסיה הראל: לכן חלק מהכסף שלא בוצע- - -
משה גפני: למה הוא לא היה בבסיס ב-2013, אחרי שהיה ב-2012 והיה ב-2011 והיה ב-2010?
< אנסטסיה הראל: הוא לא היה בבסיס.
< אנסטסיה הראל: הוא תמיד תוקצב בעל-שינויו.
סתיו שפיר: כלומר במשך שנים ידע האוצר על ההעברה הזו, ובכל זאת לא הכניס אותה לבסיס התקציב, למרות שבחוק יסוד: משק המדינה הוא מחויב להכניס לבסיס התקציב את כל הידע שידוע לו?
<אנסטסיה הראל: הסיכום הזה קיים מ-2010, ואנחנו מתקצבים את הנושא, ולא רק את הנושא הזה אלא יש עוד פרויקטים שמתוקצבים בעל-שינויו ולא בבסיס התקציב.
סתיו שפיר: מה זה בעל שינויו?
סתיו שפיר: את יודעת שזה בניגוד לחוק יסוד: משק המדינה?
סתיו שפיר: זה בניגוד לחוק.
סתיו שפיר: אין דבר כזה, לתקצב בעל-שינויו.
סתיו שפיר: זו שאלה נכונה, לכן אמשיך לשאול אותה עד שהם ישנו את הדרך שבה הם עובדים.
ניסן סלומינסקי: לא על חשבון הזמן שלנו תמשיכי לשאול.
סתיו שפיר: על-שינויו זה רק לנושאים שבהם יש העברה דחופה שלא ידעתם עליה לפני העברת התקציב.
סתיו שפיר: זה לפי חוק יסוד במדינת ישראל.
<אנסטסיה הראל: לא תמיד ניתן להעריך כמה אתה צריך לתקצב במהלך השנה.
סתיו שפיר: אז למה יש תקציב המדינה?
משה גפני: ליצמן שאל, בכמה אוטובוסים מדובר?
סתיו שפיר: 3 מיליון, ואתם קופצים ל-22 מיליון.
סתיו שפיר: אתם עוברים פה על החוק ביודעין, ואתם ממציאים פה המצאות.
סתיו שפיר: הם עוברים על החוק ואתה תוציא אותי מהוועדה?
ניסן סלומינסקי: את לא יכולה לחזור כל הזמן ולנסות לעצור.
סתיו שפיר: אני לא מבינה איך אתה לא מנסה ל- - -
ניסן סלומינסקי: הכול את לא מבינה.
סתיו שפיר: לא מבינה.
סתיו שפיר: כנראה, פער השנים בינינו הופך אותך להרבה יותר חכם ואינטליגנטי.
סתיו שפיר: אני לא מצליחה להבין – מה, כי כתוב שביהודה ושומרון?
סתיו שפיר: ממש מילת קסם: יהודה ושומרון.
סתיו שפיר: כאילו ישראל לא קיימת.
סתיו שפיר: חיפה לא נחשב, שדרות לא נחשב, רק יהודה ושומרון.
משה גפני: אני פעם ראשונה רואה שמשרד האוצר לא יודע לאן זה הולך.
משה גפני: לא בדק.
ניסן סלומינסקי: אל תעני עכשיו.
יעקב ליצמן: האוצר לא יודע לענות.
יעקב ליצמן: אי-אפשר להצביע בעד.
יצחק כהן: יודע מצוין.
ניסן סלומינסקי: מי בעד לאשר את בקשה 16003 – ירים את ידו.
ניסן סלומינסקי: הצבעה בעד – 7 נגד – 5 נמנעים – אין הבקשה אושרה.
יעקב ליצמן: על מה אתה מצביע?
יצחק כהן: אסור לכם להצביע על זה.
בועז טופורובסקי: אני מגיש על זה רביזיה, ואני אומר לך- - -
יצחק כהן: לא, אנחנו רביזיה.
יצחק כהן: אתה הצבעת בעד.
בועז טופורובסקי: הגשנו על זה רביזיה, אנחנו מבקשים עד הדיון להבא לקבל את הפירוט.
סתיו שפיר: גם אנחנו הגשנו רביזיה, כל הקבוצה.
ראובן ריבלין: מה שהוא ביקש, שיביאו לו.
ניסן סלומינסקי: היא יצאה החוצה ותביא עכשיו.
ניסן סלומינסקי: פנייה 17003
<אסף וסרצוג: הפנייה נועדה להעביר את עודפי משרד מתאם פעולות הממשלה בשטחים משנת 2013 ל-2014.
משה גפני: כמה כסף צריך ביהודה ושומרון?
יצחק כהן: שוב שטחים?
יצחק כהן: לגבעת המשמשים.
ראובן ריבלין: צריך הרבה מאוד.
ראובן ריבלין: אין לנו ארץ אחרת.
סתיו שפיר: רובי, ירושלים, תל-אביב, חיפה הם לא בארץ?
סתיו שפיר: רק השטחים.
סתיו שפיר: רק אלקנה.
סתיו שפיר: חיפה, שדרות, דימונה לא בארץ.
סתיו שפיר: לא באותן כמויות כמו ביהודה ושומרון.
סתיו שפיר: סלח לי, תראה את הסבסוד של תחבורה ציבורית בנגב לעומת סבסוד תחבורה ציבורית ביהודה ושומרון.
ראובן ריבלין: אני לא מבחין.
סתיו שפיר: אתה לא, אבל הוא מבחין.
יצחק כהן: מפוזר על חמישה משרדים, ויש עתיד תומכים בדבר הזה.
משה גפני: כמה כסף הולך ליהודה ושומרון?
ניסן סלומינסקי: יצחק, אני מבקש פעם אחרונה וגם מכם.
יצחק כהן: מה אתה מבקש פעם אחרונה?
יצחק כהן: אני מדבר אתו.
ניסן סלומינסקי: אני מבקש פעם אחרונה, ואל תעשה לי פרצוף.
יצחק כהן: תוריד טונים קודם כל.
יצחק כהן: אני לא התלמיד שלך.
ניסן סלומינסקי: אתה תוריד את הטונים.
יצחק כהן: תנמיך, תנמיך.
ניסן סלומינסקי: אתה תנמיך.
ניסן סלומינסקי: אתם החלטתם לפוצץ את הישיבה.
ניסן סלומינסקי: תצביע – אתן לך רשות לדבר.
ניסן סלומינסקי: לא בצעקות.
יעקב ליצמן: כל פקידי האוצר, יש להם מחלת השכחה.
יעקב ליצמן: כל דבר, הם לא יודעים לענות על זה.
<אסף וסרצוג: מדובר בתקציב מתאם פעולות הממשלה בשטחים, שתחתיו נמצא המינהל האזרחי באיו"ש, ומת"ק עזה.
עיסאווי פריג': מה זה מתאם?
ניסן סלומינסקי: עיסאווי, אני מבקש להצביע.
<אסף וסרצוג: יש מתאם פעולות הממשלה בשטחים, אלוף שתחתיו יש מינהל האזרחי באיוש ואת מת"ק עזה.
<אסף וסרצוג: מדובר פה בהתחייבויות השוטפות שלהם, התפעוליות, ובנוסף, מדובר פה גם בכספים של הוצאות פיתוח באזור יהודה ושומרון.
<אסף וסרצוג: מדובר בפרויקטים של בינוי ואחזקה ושיפוץ של מעברי קהל, פרויקטי תשתית בתחום מים, חשמל, כבישים, תאורה, איכות סביבה וכיוצא בזאת.
סתיו שפיר: מה זה מעברי קהל?
עיסאווי פריג': אולי תפרט יותר, שנבין?
ניסן סלומינסקי: עיסאווי, ביקשתי: אתה רוצה – תצביע.
יעקב ליצמן: אדוני היושב-ראש, 173109 – אין שום העברה מהשנה הקודמת, לכן זה לא יכול להיות.
סתיו שפיר: זה לא עודפים מחויבים.
<אסף וסרצוג: תקציב הוצאות הפיתוח במינהל האזרחי באיו"ש, בעקבות פסק דין מחצבות ובעקבות החלטה של סגן היועץ המשפטי לממשלה דאז בלס, ההחלטה היתה שכספים שההכנסות שלהם מקורם באזור – הכוונה לאזור יהודה ושומרון - נשארים באזור יהודה ושומרון ומוקצים לטובת פרויקטי תשתית ופיתוח באזור יהודה ושומרון.
סתיו שפיר: מה בדיוק- - -
ניסן סלומינסקי: אל תשאלי כשהוא מסביר.
סתיו שפיר: אתה מדבר בצורה מאוד חצופה ולא נעימה.
סתיו שפיר: אני מצטערת, אבל יש גבולות ואתה לא תדבר אליי ככה.
ניסן סלומינסקי: הגבולות הם כאלה: את רוצה לדבר – תצביעי ואני אתן לך.
ניסן סלומינסקי: אני יודע מה באתם לעשות, ואני לא רוצה את זה.
יצחק כהן: אתה עצבני, תירגע.
ניסן סלומינסקי: אני עצבני.
סתיו שפיר: תיקח כדור אם זה מה שצריך, כדי להירגע.
סתיו שפיר: אל תוציא את זה עליי.
סתיו שפיר: אני לא חברה שלך ולא הבת שלך.
<אסף וסרצוג: כיוון שהכספים האלה מקורם בהכנסות, כלומר הכנסות ממקרקעין, הכנסות מאגרות תקשורת וכן הלאה, שמקורם באזור- - -
סתיו שפיר: מה זה באזור?
ניסן סלומינסקי: תצביעי.
יצחק כהן: הנה, הצבעתי.
<אסף וסרצוג: עוד שני משפטים, ותבינו למה זה עודפים.
<אסף וסרצוג: מכיוון שהם מתוקצבים בהוצאה מותנית בהכנסה, מכיוון שהם מגיעים כדרך הכנסה, אתם רואים בסיס התקציב בנטו אפס אבל בפועל הכספים האלה מגיעים דרך הכנסה, דרך כספים שמקורם בהכנסה באזור יהודה ושומרון.
<אסף וסרצוג: מוקצים לטובת פרויקטי- - -
יעקב ליצמן: זה לא עודפים.
יצחק כהן: זה הוצאה מותנית בהכנסה.
משה גפני: למה זה בעודפים?
משה גפני: למה זה לא בהעברה?
ניסן סלומינסקי: אני מבקש שוב – לא לדבר.
ניסן סלומינסקי: רק להצביע.
ראובן ריבלין: אם זה הוצאה מותנית בהכנסה- - -
משה גפני: אז זה צריך להיות בהעברה רגילה.
<אסף וסרצוג: הם מתוקצבים בבסיס התקציב בהוצאה מותנית בהכנסה, כלומר לא בתור ההוצאה נטו אלא בתור ההוצאה המותנית.
<אסף וסרצוג: זה ענין טכני.
<אסף וסרצוג: ברגע שהכספים מתקבלים, הם קיימים, אמתיים, ואז המינהל האזרחי באיו"ש מבצע את ההתקשרויות מול הספקים, מול הקבלנים וכן הלאה, מי שמבצע את העבודות.
<אסף וסרצוג: כשהכסף מגיע בשנה העוקבת כעודפים, הוא מגיע ככסף בתור הנטו, ולכן זה עניין טכני שאתם רואים אפס בנטו והעודפים מגיעים אליו, אבל העודפים אמתיים כנגד התחייבויות משנים קודמות.
יצחק כהן: כמה הכנסות היו בכלל?
יצחק כהן: יש פה הוצאה מותנית בהכנסה.
<אסף וסרצוג: בשנה שעברה, אם אני לא טועה, אביא לכם מספר מדויק, סך ההכנסות באזור יהודה ושומרון היה כ-200 מיליון שקלים.
יצחק כהן: מה מקורות ההכנסה?
<אסף וסרצוג: מקרקעין.
יעקב ליצמן: מה זה מקרקעין?
<אסף וסרצוג: יש תשלומים של פיתוח מקרקעין באיו"ש, מחצבות, למשל, זה נחשב כמקרקעין.
יצחק כהן: אפשר לקבל את דוח ההכנסות?
עיסאווי פריג': אני מבקש לקבל את פירוט ההכנסות מאיו"ש, ולדחות את ההצבעה על הסעיף, שנדע.
סתיו שפיר: ביקשתי מכם את רשימת ההתחייבויות.
סתיו שפיר: מאחר שלא העברתם לי אותה בתירוצים שונים ומשונים, אני מבקשת שתנסו לפרוס בפנינו עכשיו את כל ההתחייבויות.
סתיו שפיר: התקציב יושב פה לפניי.
סתיו שפיר: אני לא רואה בהכנסות שונות, וגם כשאני מסתכלת על שמונה הספרות, אי-אפשר באמת להבין על מה ההוצאות שלכם.
סתיו שפיר: זה לא מפורט פה.
סתיו שפיר: זה כי הרזולוציה שלנו היא רק עד ה-8 ספרות.
סתיו שפיר: בבקשה, תפרט בפנינו מה כל ההתחייבויות, לכמה שנים כל התחייבות כזו, והשאלה הנוספת היא איך אתם בדיוק עוקבים כאן אחרי הכסף?
סתיו שפיר: מרגע שאנחנו מצביעים בוועדה על אישור התקציב הזה, מה קורה עם הכסף?
סתיו שפיר: האם בלחיצת כפתור הוא עובר לאן שהוא?
סתיו שפיר: למי הוא עובר?
סתיו שפיר: איך אתם מוודאים שהתקצוב הזה באמת הלך למטרות שאליהן הוא יועד?
סתיו שפיר: אלה ארבע השאלות שלי.
ניסן סלומינסקי: אני רק רוצה להסב את תשומת הלב, שזה כסף שהולך למינהל האזרחי.
ניסן סלומינסקי: קשור לאחרים.
משה גפני: אנחנו רק רוצים לדעת כמה המדינה משקיעה ביהודה ושומרון.
משה גפני: האם זה מגביל את תקציב הישיבות?
משה גפני: האם זה יותר?
משה גפני: האם זה פחות?
ניסן סלומינסקי: זה רק הולך ליועצים משפטיים.
משה גפני: כמה המדינה משקיעה ביהודה ושומרון?
משה גפני: יהיו לי עוד שאלות בעניין.
ניסן סלומינסקי: אסף, תשובה קצרה.
<אסף וסרצוג: אל"ף, שוב, אנחנו לא מאשרים פה תקציב אלא מאשרים פה עודפים.
<אסף וסרצוג: זה למעשה התקשרויות והתחשבויות שהמשרד ביצע בשנה הקודמת.
<אסף וסרצוג: לגבי איך אנחנו מבצעים את הבקרה – דבר ראשון, אנחנו מבצעים סיורים בשטח.
<אסף וסרצוג: הדבר השני והעיקרי הוא שאנחנו מבצעים דיונים שוטפים, וגם מבקשים דיווחים מהמשרדים.
<אסף וסרצוג: אנחנו מבצעים הרבה דיונים עם המשרדים, בטח בפרויקטים שאנחנו מעורבים בהם.
<אסף וסרצוג: אנחנו לא יושבים אתם ויושבים על חשבון החשמל, אבל באופן כללי – במיוחד על העברות.
יצחק כהן: מתי נקבל את ההכנסות?
סתיו שפיר: מסיורים בשטח אתה יודע איפה נמצא כל שקל של משלמי המסים?
סתיו שפיר: כמה סיורים בשטח אתם עושים?
<אסף וסרצוג: אנחנו מנסים לבצע כמה שיותר דיונים ומעקבים מהגופים.
<אסף וסרצוג: מקבלים מהם גם את הדיווחים, מנסים גם לעשות עדכונים שנתיים מסכמים.
<אסף וסרצוג: בסוף אנחנו נוטים גם להאמין למשרדים שאנחנו עובדים מולם.
<אסף וסרצוג: אנחנו נוטים להאמין לתקציבנים ולחשבים ולראשי הארגונים שמספקים לנו את ההסברים.
סתיו שפיר: ראשי הארגונים, כמו מי?
<אסף וסרצוג: במקרה הזה, למשל, נניח, ראש המינהל האזרחי.
סתיו שפיר: אז היית אומר שיותר מהבדיקה מבוססת על אמון ופחות על בדיקה משמעותית.
<אסף וסרצוג: משרדי הממשלה אמונים על לבצע את תפקידם.
<אסף וסרצוג: יש להם את הבקרות שלהם ואת השקיפות שהם מחויבים אליה.
<אסף וסרצוג: יש להם חשבים מטעם משרד האוצר.
<אסף וסרצוג: הם עושים את עבודתם נאמנה.
<אסף וסרצוג: אנחנו מבצעים את הבקרה שלנו ובצורה מיטבית ובצורה הטובה ביותר.
סתיו שפיר: לא שאלתי באיזו צורה אתם עושים.
ניסן סלומינסקי: אז לא.
סתיו שפיר: ניסן, אתה נורא עצבני.
סתיו שפיר: לא ייתכן שהדיון הזה ייסוב סביב העצבים שלך.
ניסן סלומינסקי: תשמעי מה את שואלת.
ניסן סלומינסקי: אלוף בצה"ל, אחראי על מערכת צבאית, ואת כל הזמן שואלת - - -
סתיו שפיר: יש בוועדה עוד אלוף בצה"ל ששואל שאלות, והאוצר לא עונה לו.
ניסן סלומינסקי: לא שאלות מהסוג הזה.
סתיו שפיר: בדיוק השאלות האלה.
סתיו שפיר: המכתב הזה שקיבלנו – מופנה אל שנינו.
סתיו שפיר: בדיוק אותן שאלות.
סתיו שפיר: אתה לא יכול למנוע ממנו לענות.
ניסן סלומינסקי: הוא ענה לך.
סתיו שפיר: הוא אמר: אנחנו עושים את זה בצורה מיטבית.
ניסן סלומינסקי: הסביר לך שהוא מקבל ממנו דיווחים, ויש לו אנשים שם, מה את עוד רוצה?
ניסן סלומינסקי: אלוף פיקוד המרכז, אתה יודע בדיוק פיקוד מרכז, הכספים שהוא מקבל ואיפה, ואתה בודק ונפגש אתם בכל תרגיל והכול?
ניסן סלומינסקי: יש גבול לרצון.
ניסן סלומינסקי: רב משה, בבקשה.
סתיו שפיר: מדובר בכספי מסים.
משה גפני: אני מבקש לדעת, היות שאנחנו מדברים על עודפים מחויבים, ויש הבדל בחוק בין עודפים מחויבים לבין העברה תקציבית – העברה תקציבית מחייבת אישור של הוועדה.
משה גפני: הודעה כזאת אינה מחייבת.
משה גפני: זה היה יכול להישאר 21 יום.
משה גפני: אם אף אחד לא מערער, זה היה עובר, כלומר יש הבדל משמעותי בין העברה תקציבית.
משה גפני: אתם מביאים הוצאה מותנית בהכנסה, שזה 30 מיליון שקל בפיתוח האזור.
משה גפני: אין בבסיס התקציב דבר וחצי דבר.
משה גפני: יש הוצאה מותנית בהכנסה, כאשר האישור הוא עכשיו על 51,225 מיליון שקל.
משה גפני: כאשר לא מדובר על אותו סכום – מדובר על משהו אחר.
משה גפני: פיתוח האזור הוא דבר שמצריך דיון יותר רחב.
משה גפני: למה זה לא נמצא כהעברה תקציבית כדי שהוועדה תהיה חייבת לאשר?
משה גפני: למה אתם מסתירים את זה בתוך עודפים מחויבים?
<אסף וסרצוג: אסביר.
<אסף וסרצוג: דבר ראשון, לא מדובר פה בהעברה תקציבית אלא בעודפים.
משה גפני: זה שלא מדובר פה בהעברה תקציבית אני יודע.
משה גפני: השאלה, למה?
<אסף וסרצוג: התוכנית הזאת היא תוכנית של פיתוח.
<אסף וסרצוג: מכיוון שמדובר פה בפרויקטים של פיתוח, פרויקטים של תשתית, חלקם אורכים לפעמים יותר משנה אחת, לפעמים יש עיכובים בביצוע, ולכן גם יש תקציבים משנים קודמות שמגולגלים.
<אסף וסרצוג: לצורך העניין, אם כביש, השיפוץ בו היה אמור להתחיל ב-2013 ולהסתיים ב-2014, עיכובים, הארכות וכן הלאה, מסיבות כאלה ואחרות נמשך ל-2015, אתה גם תראה את הגלגול הזה.
<אסף וסרצוג: לכן יש פה גלגולים יותר משנה אחת לפעמים, של פרויקטים שכבר התחילו בשנים קודמות, ולכן אתה רואה סכום גבוה מ-30 מיליון שקל.
משה גפני: למה זה לא העברה?
<אסף וסרצוג: אלה עודפים שממשיכים להתקדם, כי זה עדיין התחייבויות.
משה גפני: אני רוצה לדעת מבחינה משפטית, האם זה נכון מה שהם עושים?
משה גפני: יש פה יועץ משפטי.
משה גפני: זה העברת עודפים.
משה גפני: זה צריך להיות העברה רגילה.
משה גפני: זה סכום אחר.
ראובן ריבלין: כי יש להם עודפים.
משה גפני: בוודאות שצריך העברה.
משה גפני: זה לא הודעה.
ראובן ריבלין: זה כמו הרשאה להתחייב.
ראובן ריבלין: הוא התחייב בפני ספקים, ועכשיו הם משלמים להם.
משה גפני: אבל זה משהו אחר.
משה גפני: הם היו מעבירים את זה בהעברה.
ראובן ריבלין: האחרים היו לא בסדר.
סתיו שפיר: אם זה היה העניין, לא היתה לו שום בעיה לחשוף את רשימת ההתחייבויות שלו – מה שהוא לא מוכן לעשות.
סתיו שפיר: במה הוא מתבייש בדיוק?
ראובן ריבלין: בזה הם לא עושים התחמקות.
ראובן ריבלין: זו שיטה שאולי לא נכונה.
ראובן ריבלין: 54 שנים.
ראובן ריבלין: זה, כנראה, האוצר למד עוד משרים קודמים.
אלעזר שטרן: השאלה היא קצת יותר רחבה, כי אתם מביאים פה סוגים של תשתיות ושל מתאם הפעולות.
אלעזר שטרן: אני אתמול בבוקר ביקרתי ברומת הייב.
אלעזר שטרן: זה קו אוויר 3 ק"מ מהבית שלי.
אלעזר שטרן: למעלה משנה אין תאורת רחוב, בורות ספיגה פתוחים, לא באים לפנות אותם כל יום, אין תשתית של ביוב.
אלעזר שטרן: האם דבר כזה נכנס בתוך מה שאתם קוראים תשתיות?
אלעזר שטרן: למה אני שואל – כמובן, בשביל שאיך אנחנו נראים כמדינה.
אלעזר שטרן: כלומר למה ששאלו פה קודם, לכמה הכספים הולכים, האם עכשיו כשאומרים תשתיות, ואומרים: מתאם פעולות הממשלה, ואנחנו אומרים: זה משרד הביטחון, כאילו כל הדברים שמרגשים אותנו, האם בסוף כמדינה אתה יכול להגיד לי שלמרות שזה כתוב פה מתאם פעולות הממשלה/ צה"ל/ משרד הביטחון, האם אני יכול לדעת, שההשקעה פר קפיטה, נגיד, לצורך העניין הזה, יש לכם מדד כלשהו?
אלעזר שטרן: כמובן, אוסיף לזה כל הזמן את נתוני ההגירה השליליים מהגליל מול נתוני ההגירה החיוביים מאוד ליהודה ושומרון, וכבר אמרתי שאין לי בעיה עם התיישבות ביהודה ושומרון.
אלעזר שטרן: יש לי בעיה עם המקורות המוגבלים של המדינה, ואיך אנחנו מחלקים אותם.
אלעזר שטרן: ואני מודה שכמי שיושב פה כבר איזה שנה, זה די צועק לי כל הזמן.
אלעזר שטרן: וכשאני אתמול הולך לאנשים שמשרתים בצבא, נותנים למדינה הכול כמוני, ויש להם בורות ספיגה פתוחים, שפעם ביומיים צריכה לבוא ביובית- - -
יצחק כהן: זה בתוך הקו הירוק?
יצחק כהן: נו, מה אתה שואל שאלות כאלה?
יצחק כהן: באמת.
יצחק כהן: אתה תמים?
אלעזר שטרן: דעתי לא נוחה מזה.
אלעזר שטרן: יש לי ילדים ביהודה ושומרון, ואני מבין מה משקיעים שם ומה משקיעים פה.
אלעזר שטרן: וזה חבר'ה לא של יום אחד.
אלעזר שטרן: ניסן, תגיד לי עכשיו: זה לא לדיון.
ניסן סלומינסקי: נכון, זה דיון בפני עצמו, מה משקיעים בכפרים.
אלעזר שטרן: אני שואל על תשתיות.
אלעזר שטרן: באיזה תשתיות אתה משקיע?
ניסן סלומינסקי: הוא מדבר על המינהל האזרחי.
ניסן סלומינסקי: תשתיות של המינהל האזרחי?
אלעזר שטרן: כי לפי מה שאני מבין, ביוב ביהודה ושומרון זה צרכים ביטחוניים.
יצחק כהן: מיגון.
ראובן ריבלין: כי המתאם הוא איש צבא.
ניסן סלומינסקי: רובי, זה רק זה?
ניסן סלומינסקי: אבל אם זה מזהם את המים של ישראל, הכול בסדר?
ראובן ריבלין: הסעיף הזה הוא בסדר גמור.
ראובן ריבלין: הסעיף הקודם- - -
אלעזר שטרן: אני מדבר אתך- - - יש בורות מים של מקורות.
ניסן סלומינסקי: אלעזר, תבקש דיון.
יצחק כהן: זה קריטריון.
עליזה לביא: - - אתה בא עכשיו עם הביובית.
עליזה לביא: צריך להגיש את זה בזמן.
משה גפני: מתי בזמן?
משה גפני: אגב, זה נכון שהועבר 28 מיליון שקל לבית אל, והמתיישבים לא קיבלו את זה – זה הלך רק למוסד אחד?
זבולון כלפה: מה זה קשור לזה?
יצחק כהן: לאיזה מוסד?
משה גפני: בית אורי אריאל.
משה גפני: אני אבדוק את זה בחטיבה להתיישבות.
ניסן סלומינסקי: מי בעד לאשר- - -
סתיו שפיר: ניסן, לפני שאתם משארים, הצעה אחת לסדר.
סתיו שפיר: אתה שכחת ממדינת ישראל.
סתיו שפיר: זה מה שכל כך מצער.
סתיו שפיר: בזמן כל הדיבורים, ארץ ישראל השלמה, אתם משאירים את ארץ ישראל מאוד לא שלמה, כי אתם מעבירים כסף רק לחלק מאוד מסוים.
סתיו שפיר: תגיד לי כמה עבר בוועדה הזאת לצרכים של התושבים בדימונה בדימונה.
סתיו שפיר: מאשר ליהודה ושומרון.
ניסן סלומינסקי: אגיד לך, אבלך מה זה קשור?
ניסן סלומינסקי: את מתה להעלות את הנושא הזה כל הזמן.
סתיו שפיר: כי זה מה שעולה.
סתיו שפיר: אתה מעביר רק העברות תקציביות ליהודה ושומרון?
סתיו שפיר: כמה עבר לדימונה ולחיפה?
ניסן סלומינסקי: זה קשור לישובים, המינהל האזרחי?
סתיו שפיר: מה זה פיתוח האזור?
סתיו שפיר: אם הוא יגיד מהי רשימת- - - אבל הוא לא אומר.
ניסן סלומינסקי: אני מצטער להגיד לך שוב שאת לא מבינה על מה את מדברת.
סתיו שפיר: תביא את הרשימה של כל ההתחייבויות האלה.
סתיו שפיר: אשמח להסיר את הכובע.
סתיו שפיר: אם אתה לא מתבייש במידע, תעביר את הרשימה של כל ההתחייבויות.
ניסן סלומינסקי: עיכבנו את התקציבים האלה הרבה זמן.
ניסן סלומינסקי: הולך ליועצים משפטיים שרק עוצרים את כל ההתיישבות.
סתיו שפיר: ניסן, מי שלא מעביר מידע, כנראה, יש לו מה להתבייש במידע הזה.
סתיו שפיר: אם אתה לא מתבייש במידע הזה, תעביר את המידע.
ניסן סלומינסקי: רבותיי, 17003, מי בעד לאשר את ההעברה הכספית – ירים את ידו.
סתיו שפיר: חברים, אתם לא בעד הסכם שלום?
סתיו שפיר: אתם לא בעד חלוקה שוויונית?
סתיו שפיר: אתם לא בעד מעמד הביניים?
סתיו שפיר: אין מעמד הביניים יותר?
סתיו שפיר: יש רק מעמד הביניים באלקנה?
סתיו שפיר: הצבעה בעד – 7 נגד – 5 נמנעים – אין הבקשה אושרה.
סתיו שפיר: רביזיה מכל הקבוצה.
יצחק כהן: רביזיה בשם הקבוצה.
משה גפני: בסדר, ההצבעה היא הצבעה ויש רביזיה.
משה גפני: רק ביקשתי נתון – כמה כסף משקיעה מדינת ישראל ביהודה ושומרון?
<אסף וסרצוג: אני לא יודע לומר.
משה גפני: כולל המינהל האזרחי.
ניסן סלומינסקי: מה זה קשור, המינהל האזרחי?
משה גפני: אנחנו ועדת כספים פה.
ניסן סלומינסקי: כמה משקיעים בביתר.
משה גפני: ביתר.
ניסן סלומינסקי: פנייה 18003.
משה גפני: רק לעצמכם אתם לוקחים ורק לקבוצה קטנה אצלכם.
<יוסי עדס: הפנייה נועדה להעברת 588,527 אלפי ₪ עודפים משנת 2013 ל-2014 בסעיף 18.
<יוסי עדס: עיקר העודפים בסעיף הזה הם בגין מענקי איזון שלעתים הם נדחים משנה לשנה בחודש האחרון או מענק מותנה.
<יוסי עדס: בנוסף יש מענקי פיתוח שנפרסים על פני שנים, ולכן יש עודפים.
<יוסי עדס: אותו דבר תוכניות הבראה שגם הן נפרסות על פני שנים.
<יוסי עדס: אלה עיקרי העודפים בסעיף הזה.
עיסאווי פריג': אני מבקש לקבל את הסעיף הזה, מה משקלו של המגזר הערבי בסעיף?
עיסאווי פריג': הכול המגזר הערבי, אני מבין.
עיסאווי פריג': ברגע שעושים מענקי איזון, זה ערבי.
<יוסי עדס: מענקי איזון מועברים בהתאם לנוסחת גדיש.
<יוסי עדס: הנוסחה וההקצאה מפורסמים באתר משרד הפנים.
<יוסי עדס: כל שנה אנחנו מבקשים בדרך כלל פה בוועדה ומעבירים.
<יוסי עדס: המשרד עדיין לא פרסם את ההקצאה לשנת 2014.
<יוסי עדס: את ההקצאה ל-2013 העברתי בסוף השנה שעברה.
<יוסי עדס: הנוסחה שווה לכל ה- - -
עיסאווי פריג': שאלתי, 600 מיליון שקל, כשאני מעביר בין שנה לשנה, והחברה הערבית זועקת וכל הזמן דוחים לה את התקציבים, למה זה קורה?
עיסאווי פריג': בסכומים כאלה?
<יוסי עדס: אסביר.
<יוסי עדס: אותם דברים שאמרתי, אותם מענקי פיתוח, תוכניות הבראה ומענקי איזון מועברים באופן שוויוני בהתאם לכללים שווים לכולם.
עיסאווי פריג': אני יודע את זה.
עיסאווי פריג': אל תחרטטו אותי.
עיסאווי פריג': לא למרוח.
<יוסי עדס: אני לא יודע למה אתה מתכוון כשאתה אומר שדווקא לחברה הערבית מעכבים.
<יוסי עדס: אני לא מכיר דבר כזה.
עיסאווי פריג': אני מבקש לקבל את הפירוט.
<יוסי עדס: של איזה סכום?
עיסאווי פריג': אין מקום לסעיף הזה.
ניסן סלומינסקי: זו דעתך.
ניסן סלומינסקי: אני מסכים שזו דעתך, אבל אחרים חושבים שכן.
ניסן סלומינסקי: אבל זה מופיע לך בדרך כלל ברשימות באינטרנט, הכול מסודר, מפורט.
עיסאווי פריג': אתה עונה במקומו?
עיסאווי פריג': אני מבקש לקבל את הפירוט אדוני של ה-588.
יעקב ליצמן: אדוני היושב-ראש, יש לי שאלה שאני לא מבין.
יעקב ליצמן: איך יכול להיות משרד הפנים 588 מיליון שקל לא העביר לרשויות רק בעודפים?
יעקב ליצמן: איך יכול להיות שסוף שנה, כשהרשויות נאנקות ונופלות, ממש במשבר, אנחנו ראינו את המשברים בסוף שנה, איך יכול להיות ש-588 מיליון שקל – לא העביר, שהוא ידע שאי-אפשר להשתמש בזה עד סוף מרס?
יעקב ליצמן: זה סכום ענק.
עיסאווי פריג': סכום גדול.
יצחק כהן: וכמה מענק האיזון סך הכול?
<יוסי עדס: הוא עומד בשנת 2013 על 2.8 מיליארד ₪.
יצחק כהן: מתוך ה-600 מיליון כמה מענק איזון?
<יוסי עדס: לא הכול מענק איזון.
<יוסי עדס: כפי שאמרתי, יש גם תוכניות מענקי פיתוח, שזה סכום לא קטן.
<יוסי עדס: מענק איזון מתוך ה-600 מיליון – בתקנת ענק איזון – כ-37 מיליון ₪.
יצחק כהן: זה הכול?
<יוסי עדס: מענק איזון באופן כללי, מועבר באופן שוטף כל חודש.
<יוסי עדס: בסעיף הזה, 18, יש מספר דברים: יש מענק איזון, יש תוכניות הבראה, יש מענקי פיתוח לרשויות.
<יוסי עדס: כל זה נמצא בסעיף 18.
<יוסי עדס: גם מענק דירה נמצא בסעיף 18.
<יוסי עדס: בעצם כל ההעברות לרשויות המקומיות שמשרד הפנים מעביר לרשויות המקומיות, נמצאים בסעיף 18.
<יוסי עדס: מענקי איזון מועברים באופן שוטף בהתאם לנוסחה.
<יוסי עדס: יש חלק במענקי הפיתוח שמועבר בהתאם לשיעור גבייה לפי החלטת ממשלה.
<יוסי עדס: זה נדחה כשיש הדוחות הסופיים, הדוחות המבוקרים לשנת 2013, יעברו אותו חלק במענק האיזון לאותן רשויות ש- - -
יצחק כהן: אתה הרחבת מענקי איזון, גדיש וכו', אבל אתה אומר ש-588 מיליון זה לא מענקי איזון.
עיסאווי פריג': הוא דיבר על מענקי איזון?
עיסאווי פריג': איפה השאר?
עיסאווי פריג': כשאני אומר: מחרטט, הוא מחרטט.
עיסאווי פריג': מענק איזון - 30 מיליון מתוך ה-600.
עיסאווי פריג': אז איפה- - -
ניסן סלומינסקי: הוא מסביר, ואני מבקש שתשמע.